CELEX: 32016R0024
Language: mt
Date: 2016-01-08 00:00:00
Title: Regolament ta' Implimentazzjoni tal-Kummissjoni (UE) 2016/24 tat-8 ta' Jannar 2016 li jimponi kundizzjonijiet speċjali li jirregolaw l-importazzjoni ta' karawett mill-Brażil, Capsicum annuum u noċemuskata mill-Indja u noċemuskata mill-Indoneżja u li jemenda r-Regolamenti (KE) Nru 669/2009 u (UE) Nru 884/2014 (Test b'rilevanza għaż-ŻEE)

13.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 8/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/24
   tat-8 ta' Jannar 2016
   li jimponi kundizzjonijiet speċjali li jirregolaw l-importazzjoni ta' karawett mill-Brażil, Capsicum annuum u noċemuskata mill-Indja u noċemuskata mill-Indoneżja u li jemenda r-Regolamenti (KE) Nru 669/2009 u (UE) Nru 884/2014
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u li jistabbilixxi l-proċeduri fi kwistjonijiet ta' sigurtà tal-ikel (1), u b'mod partikolari l-Artikolu 53(1)(b)(ii) tiegħu,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mar-regoli dwar s-saħħa tal-annimali u l-welfare tal-annimali (2), u b'mod partikolari l-Artikolu 15(5) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 669/2009 (3) jipprovdi għal żieda fil-livell tal-kontrolli uffiċjali mwettqa fuq l-importazzjoni ta' ċertu għalf u ikel li ma joriġinawx mill-annimali, elenkati fl-Anness I ta' dak ir-Regolament. Il-karawett mill-Brażil u Capsicum annuum u n-noċemuskata mill-Indja huma diġà soġġetti għal tali żieda fil-livell tal-kontrolli uffiċjali minn Jannar 2010 għal dik li hija preżenza tal-aflatossini. Minn Lulju 2012, in-noċemuskata mill-Indoneżja wkoll kienet suġġetta għal livell miżjud ta' kontrolli uffiċjali għal dawk li huma aflatossini.
            
         
               (2)
            
            
               Ir-riżultati tal-kontrolli uffiċjali mwettqa mill-Istati Membri skont ir-Regolament (KE) Nru 669/2009 fuq dawk il-prodotti bażiċi juru frekwenza għolja kontinwa ta' nuqqas ta' konformità mal-livelli massimi ta' aflatossini. Dawk ir-riżultati jipprovdu evidenza li l-importazzjoni ta' dawk il-prodotti tal-ikel u l-għalf jikkostitwixxu riskju għas-saħħa tal-annimali u tal-bniedem. Wara bosta snin ta' żieda fil-frekwenza tal-kontrolli fil-fruntieri tal-Unjoni ma ġie osservat l-ebda titjib fis-sitwazzjoni.
            
         
               (3)
            
            
               Ir-Regolament ta' Implimentazzjoni tal-Kummissjoni (UE) Nru 884/2014 (4) jimponi kundizzjonijiet speċjali fuq l-importazzjoni ta' ċertu għalf u ikel minn ċertu pajjiżi terzi minħabba r-riskju ta' kontaminazzjoni bl-aflatossini.
            
         
               (4)
            
            
               Sabiex tkun imħarsa s-saħħa tal-bniedem u tal-annimali fl-Unjoni, jeħtieġ li jiġu stipulati garanziji addizzjonali fir-rigward tal-ikel u l-għalf mill-Brażil, l-Indja u l-Indoneżja. Il-kunsinni kollha tal-karawett mill-Brażil, Capsicum annuum mill-Indja u n-noċemuskata mill-Indja u l-Indoneżja għandhom ikunu akkumpanjati minn ċertifikat tas-saħħa li jiddikjara li l-prodotti kienu inklużi f'kampjun u analizzati għall-preżenza tal-aflatossini u li jkunu nstabu konformi mal-leġiżlazzjoni tal-Unjoni. Ir-riżultati tat-testijiet analitiċi għandhom jiġu mehmuża maċ-ċertifikat tas-saħħa.
            
         
               (5)
            
            
               Barra mill-eżenzjoni ta' kunsinni ddestinati għal persuna privata għall-konsum u l-użu personali, huwa wkoll xieraq li jiġu esklużi kunsinni żgħar ħafna ta' ċertu għalf u ikel, jiġifieri mhux aktar minn 20 kg, pereżempju dawk użati għal wirjiet kummerċjali jew mibgħuta bħala kampjuni kummerċjali. Ir-rekwiżit ta' ċertifikat tas-saħħa akkumpanjat mir-riżultat analitiku għal kunsinni bħal dawn mhuwiex proporzjonat għar-riskju baxx għas-saħħa pubblika ta' dawn il-kunsinni.
            
         
               (6)
            
            
               L-awtoritajiet Iranjani u Torok għarrfu lill-Kummissjoni dwar il-bidla tal-awtorità kompetenti li r-rappreżentant awtorizzat tagħha huwa intitolat li jiffirma ċ-ċertifikat tas-saħħa. L-awtorità Brażiljana hija wkoll kompetenti għall-għalf. Għalhekk, dawn il-bidliet għandhom jiġu introdotti skont dan.
            
         
               (7)
            
            
               Sabiex jonqos il-piż amministrattiv żejjed, huwa xieraq li jiġi previst li f'każ ta' kunsinna fejn l-imballaġġ huwa magħmul minn diversi pakketti/entitajiet żgħar ikkombinati flimkien, mhemmx għalfejn li n-numru ta' identifikazzjoni tal-kunsinna jissemma fuq kull pakkett individwali fil-kunsinna iżda huwa biżżejjed li jkun fuq l-imballaġġ b'dawn il-pakketti/entitajiet żgħar.
            
         
               (8)
            
            
               Fid-dawl tal-problemi diġà mġarrba, huwa xieraq li jiġi speċifikat li l-annotazzjonijiet tad-Dokument Komuni tad-Dħul marbuta mat-tlestija b'mod favorevoli tal-kontroll tad-dokumenti għandhom jitlestew qabel l-awtorizzazzjoni tat-trasferiment tal-kunsinna lejn PIM (Punt ta' Importazzjoni Magħżul).
            
         
               (9)
            
            
               Ir-Regolament (KE) Nru 669/2009 u r-Regolament ta' Implimentazzjoni (UE) Nru 884/2014 għandhom għaldaqstant jiġu emendati skont dan.
            
         
               (10)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 669/2009 huwa emendat skont l-Anness I ta' dan ir-Regolament.
   Artikolu 2
   Ir-Regolament ta' Implimentazzjoni (UE) Nru 884/2014 huwa emendat kif ġej:
   
               (1)
            
            
               Fl-Artikolu 1(1), jiżdiedu l-punti (i), (j) u (k) li ġejjin:
               
                           “(i)
                        
                        
                           karawett bil-qoxra u bla qoxra, butir tal-karawett, karawett ippreparat jew ippreservat mod ieħor (għalf u ikel) li joriġinaw jew li jaslu mill-Brażil;
                        
                     
                           (j)
                        
                        
                           
                              Capsicum sp. u noċemuskata li joriġinaw jew li jaslu mill-Indja;
                        
                     
                           (k)
                        
                        
                           noċemuskata li toriġina jew li tasal mill-Indoneżja.”
                        
                     
         
               (2)
            
            
               Is-sentenza li ġejja tiżdied fl-Artikolu 1(3):
               “Dan ir-Regolament ma għandux japplika wkoll għall-kunsinni ta' għalf u ikel b'piż gross ta' mhux aktar minn 20 kg.”
            
         
               (3)
            
            
               Fl-Artikolu 5(2), il-punt (a) huwa sostitwit b'dan li ġej:
               
                           “(a)
                        
                        
                           il-Ministeru għall-Agrikoltura, il-Bhejjem u l-Provvista tal-Ikel (MAPA) (Ministério da Agricultura, Pecuária e Abastecimento (MAPA)) għal għalf u ikel mill-Brażil.”
                        
                     
         
               (4)
            
            
               Fl-Artikolu 5(2), il-punti (d) u (e) huma sostitwiti b'dan li ġej:
               
                           “(d)
                        
                        
                           il-Ministeru tas-Saħħa u Edukazzjoni Medika għall-ikel mill-Iran;
                        
                     
                           (e)
                        
                        
                           id-Direttorat Ġenerali tal-Ikel u l-Kontroll tal-Ministeru tal-Ikel, l-Agrikoltura u l-Bhejjem tar-Repubblika tat-Turkija għall-ikel mit-Turkija;”
                        
                     
         
               (5)
            
            
               Fl-Artikolu 5(2) jiżdied il-punt (i):
               
                           “(i)
                        
                        
                           il-Ministeru tal-Agrikoltura għall-ikel mill-Indoneżja.”
                        
                     
         
               (6)
            
            
               Is-sentenza li ġejja tiżdied mal-Artikolu 6:
               “F'każ ta' kunsinna fejn l-imballaġġ huwa magħmul minn diversi pakketti/entitajiet żgħar ikkombinati flimkien, huwa biżżejjed li n-numru ta' identifikazzjoni tal-kunsinna jissemma fuq l-imballaġġ b'dawn il-pakketti żgħar/entitajiet”
            
         
               (7)
            
            
               L-ewwel sentenza tal-Artikolu 9(4) tiġi sostitwita b'dan li ġej:
               “L-awtorità kompetenti fil-PDM (Punt tad-Dħul Magħżul) għandha tawtorizza t-trasferiment tal-kunsinna lejn PIM wara li jitlestew b'mod favorevoli l-verifiki msemmija fil-paragrafu 2 u l-annotazzjonijiet rilevanti tal-parti II tad-DKD (II.3, II.5, II.8 u II.9) ikunu mitmuma.”
            
         
               (8)
            
            
               L-Anness I tar-Regolament ta' Implimentazzjoni (UE) Nru 884/2014 huwa emendat skont l-Anness II ta' dan ir-Regolament.
            
         Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Il-kunsinni tal-għalf u l-ikel imsemmija fl-Artikolu 1(1)(i), (j) u (k) li ntbagħtu mill-pajjiż ta' oriġini qabel id-dħul fis-seħħ ta' dan ir-Regolament jistgħu jiġu importati fl-UE mingħajr ma jkunu akkumpanjati minn ċertifikat tas-saħħa u r-riżultati tat-teħid tal-kampjuni u tal-analiżi.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 31, 1.2.2002, p. 1.
   
      (2)  ĠU L 165, 30.4.2004, p. 1.
   
      (3)  Ir-Regolament tal-Kummissjoni (KE) Nru 669/2009 tal-24 ta' Lulju 2009 li jimplimenta r-Regolament (KE) Nru 882/2004 tal-Parlament Ewropew u tal-Kunsill dwar iż-żieda fil-livell tal-kontrolli uffiċjali mwettqa fuq l-importazzjoni ta' ċertu għalf u ikel ta' oriġini mhux mill-annimali u li jemenda d-Deċiżjoni 2006/504/KE (ĠU L 194, 25.7.2009, p. 11).
   
      (4)  Ir-Regolament ta' Implimentazzjoni tal-Kummissjoni (UE) Nru 884/2014 tat-13 ta' Awwissu 2014 li jimponi kundizzjonijiet speċjali għar-regolamentazzjoni tal-importazzjoni ta' ċertu għalf u ikel minn ċertu pajjiżi terzi minħabba r-riskju ta' kontaminazzjoni bl-aflatossini u li jħassar ir-Regolament (KE) Nru 1152/2009 (ĠU L 242, 14.8.2014, p. 4).
   
      ANNESS I
      Fl-Anness I tar-Regolament (KE) Nru 669/2009 l-annotazzjonijiet li ġejjin huma revokati:
      
         
                     Għalf u ikel
                     (użu maħsub)
                  
                  
                     Kodiċi tan-NM
                  
                  
                     TARIC suddiviżjoni
                  
                  
                     Pajjiż tal-oriġini jew pajjiż tal-kunsinna
                  
                  
                     Frekwenza tal-kontrolli fiżiċi u tal-identità (%) waqt l-importazzjoni
                  
               
                     
                                 “—
                              
                              
                                 Karawett bil-qoxra
                              
                           
                  
                     
                                 —
                              
                              1202 41 00 
                           
                  
                      
                  
                  
                     Il-Brażil (BR)
                  
                  
                     10
                  
               
                     
                                 —
                              
                              
                                 Karawett bla qoxra
                              
                           
                  
                     
                                 —
                              
                              1202 42 00 
                           
               
                     
                                 —
                              
                              
                                 Butir tal-karawett
                              
                           
                  
                     
                                 —
                              
                              2008 11 10 
                           
               
                     
                                 —
                              
                              
                                 Karawett ippreparat jew ippreservat mod ieħor
                              
                           
                  
                     
                                 —
                              
                              
                                 2008 11 91 ;
                                 2008 11 96 ;
                                 2008 11 98 
                              
                           
               
                     
                        
                           (Għalf u Ikel)
                        
                     
                  
                  
                      
                  
               
                     
                                 —
                              
                              
                                 
                                    Capsicum annuum, sħiħ
                              
                           
                  
                     
                                 —
                              
                              0904 21 10 
                           
                  
                      
                  
                  
                     L-Indja (IN)
                  
                  
                     20
                  
               
                     
                                 —
                              
                              
                                 
                                    Capsicum annuum, imfarrak jew mitħun
                              
                           
                  
                     
                                 —
                              
                              ex 0904 22 00 
                           
                  
                     10
                  
               
                     
                                 —
                              
                              
                                 Frott imnixxef tal-ġeneru Capsicum sħiħ, minbarra l-bżar ħelu (Capsicum annuum)
                              
                           
                  
                     
                                 —
                              
                              0904 21 90 
                           
                  
                      
                  
               
                     
                                 —
                              
                              
                                 Noċemuskata (Myristica fragrans)
                              
                           
                  
                     
                                 —
                              
                              
                                 0908 11 00 ;
                                 0908 12 00 
                              
                           
                  
                      
                  
               
                     
                        
                           (Ikel — ħwawar imnixxfin)
                        
                     
                  
                  
                      
                  
                  
                      
                  
               
                     
                                 —
                              
                              
                                 Noċemuskata (Myristica fragrans)
                              
                           
                  
                     
                                 —
                              
                              
                                 0908 11 00 ;
                                 0908 12 00 
                              
                           
                  
                      
                  
                  
                     L-Indoneżja (ID)
                  
                  
                     20”
                  
               
                     
                        
                           (Ikel — ħwawar imnixxfin)
                        
                     
                  
                  
                      
                  
               
   
   
      ANNESS II
      L-Anness I tar-Regolament (UE) Nru 884/2014 huwa emendat kif ġej:
      
                  (1)
               
               
                  Fl-aħħar annotazzjoni “Żrieragħ tad-dulliegħ (Egusi, Citrullus lanatus) u prodotti derivati” hija sostitwita bi “Żrieragħ tad-dulliegħ (Egusi, Citrullus spp.) u prodotti derivati”
               
            
                  (2)
               
               
                  Jiżdiedu l-annotazzjonijiet li ġejjin:
                  
                              Għalf u ikel
                              (użu maħsub)
                           
                           
                              Kodiċi tan-NM
                           
                           
                              TARIC suddiviżjoni
                           
                           
                              Pajjiż tal-oriġini jew pajjiż tal-kunsinna
                           
                           
                              Frekwenza tal-kontrolli fiżiċi u tal-identità (%) waqt l-importazzjoni
                           
                        
                              
                                          “—
                                       
                                       
                                          Karawett bil-qoxra
                                       
                                    
                           
                              
                                          —
                                       
                                       1202 41 00 
                                    
                           
                               
                           
                           
                              Il-Brażil (BR)
                           
                           
                              10
                           
                        
                              
                                          —
                                       
                                       
                                          Karawett bla qoxra
                                       
                                    
                           
                              
                                          —
                                       
                                       1202 42 00 
                                    
                        
                              
                                          —
                                       
                                       
                                          Butir tal-karawett
                                       
                                    
                           
                              
                                          —
                                       
                                       2008 11 10 
                                    
                        
                              
                                          —
                                       
                                       
                                          Karawett ippreparat jew ippreservat mod ieħor
                                       
                                    
                           
                              
                                          —
                                       
                                       
                                          2008 11 91 ;
                                          2008 11 96 ;
                                          2008 11 98 
                                       
                                    
                        
                              
                                 
                                    (Għalf u Ikel)
                                 
                              
                           
                           
                               
                           
                        
                              
                                          —
                                       
                                       
                                          
                                             Capsicum annuum, sħiħ
                                       
                                    
                           
                              
                                          —
                                       
                                       0904 21 10 
                                    
                           
                               
                           
                           
                              L-Indja (IN)
                           
                           
                              20
                           
                        
                              
                                          —
                                       
                                       
                                          
                                             Capsicum annuum, imfarrak jew mitħun
                                       
                                    
                           
                              
                                          —
                                       
                                       ex 0904 22 00 
                                    
                           
                              10
                           
                        
                              
                                          —
                                       
                                       
                                          Frott imnixxef tal-ġeneru Capsicum sħiħ, minbarra l-bżar ħelu (Capsicum annuum)
                                       
                                    
                           
                              
                                          —
                                       
                                       0904 21 90 
                                    
                           
                               
                           
                        
                              
                                          —
                                       
                                       
                                          Noċemuskata (Myristica fragrans)
                                       
                                    
                           
                              
                                          —
                                       
                                       
                                          0908 11 00 ;
                                          0908 12 00 
                                       
                                    
                           
                               
                           
                        
                              
                                 
                                    (Ikel — ħwawar imnixxfin)
                                 
                              
                           
                           
                               
                           
                           
                               
                           
                        
                              
                                          —
                                       
                                       
                                          Noċemuskata (Myristica fragrans)
                                       
                                    
                           
                              
                                          —
                                       
                                       
                                          0908 11 00 ;
                                          0908 12 00 
                                       
                                    
                           
                               
                           
                           
                              L-Indoneżja (ID)
                           
                           
                              20”
                           
                        
                              
                                 
                                    (Ikel — ħwawar imnixxfin)